PEMBERITAHUAN MAJLIS HAFAZAN AL-QURAN PERINGKAT NEGERI TERENGGANU DARUL IMAN TAHUN 1445H / 2024M Sukacita dimaklumkan kepada muslimin dan muslimat sekalian bahawa Kerajaan Negeri Terengganu melalui Jabatan Hal Ehwal Agama Terengganu (Bahagian Dakwah) akan mengadakan Majlis Hafazan Al-Quran Peringkat Negeri Terengganu Bagi Tahun 1445H/2024M. 2. Sehubungan dengan itu, dipelawa kepada sesiapa yang berminat dan memenuhi syarat-syarat yang telah ditetapkan untuk memohon bagi menyertai majlis ini. 3. Hafazan dibahagikan kepada tiga tahap:- 3.1 Tahap Pertama : 1 hingga 10 juzu' dan tarannum 3.2 Tahap Kedua : 1 hingga 20 juzu' 3.3 Tahap Ketiga : 1 hingga 30 juzu' (termasuk soalan tafsir) 4. Pemohon samada lelaki atau perempuan hendaklah memenuhi syarat-syarat umum sebagaimana berikut:- 4.1 Rakyat Negeri Teregganu yang beragama Islam. 4.2 Peserta hendaklah bermastautin di negeri ini sekurang-kurangnya satu (1) tahun sebelum majlis diadakan. Kelayakan peserta bermastautin hendaklah mengikut alamat terakhir yang tercatat dalam kad pengenalan atau kad tukar alamat, kecuali kakitangan kerajaan, swasta dan pelajar hendaklah mendapat surat pengesahan daripada majikan. 4.3 Peserta yang menyertai Majlis Hafazan Al-Quran Peringkat Negeri melebihi satu negeri dalam tahun yang sama tidak dibenarkan mengambil bahagian dalam majlis Hafazan Al- Quran Peringkat Kebangsaan pada tahun berkenaan. Jika ia dapat dikesan, maka penyertaannya terbatal. 4.4 Seseorang peserta yang telah berpindah ke negeri lain atau menyambung pengajian di pusat- pusat pengajian boleh mewakili negeri ini dengan syarat perpindahan tersebut tidak melebihi enam (6) bulan dari tarikh berpindah. Bagi kakitangan kerajaan hendaklah mendapat pengesahan daripada ketua jabatan, manakala bagi pelajar-pelajar hendaklah mendapat pengesahan daripada ketua institusi berkenaan. 4.5 Peserta perempuan yang menyertai Majlis Hafazan Al-Quran Peringkat Negeri hendaklah dalam keadaan tidak uzur syarie semasa ujian dijalankan kepadanya.
4.6 Setiap peserta lelaki hendaklah memakai Pakaian Kebangsaan yang lengkap dan kemas (bersongkok, bersampin, berbutang baju, bersarung kaki dan berkasut) semasa majlis berlangsung. Khususnya ketika mempersembahkan bacaan dan Majlis Penyampaian Hadiah. 4.7 Peserta hafizah tidak dibenarkan memakai penutup muka/niqab/purdah semasa mempersembahkan bacaan dan semasa Majlis Penyampaian Hadiah. 4.8 Peserta yang benar-benar memerlukan bantuan sama ada disebabkan oleh kecacatan anggota atau kurang upaya, boleh membawa seorang pengiring ke majlis ini dan memaklumkannya kepada urusetia. 4.9 Peserta yang gagal memenuhi syarat-syarat di atas maka penyertaannya adalah terbatal. 4.10 Syarat-syarat penyertaan: 4.10.1 Tahap Pertama (1 hingga 10 Juzu' dan Tarannum) a. Berumur tidak kurang dari 7 tahun dan tidak melebihi 25 tahun pada Majlis Hafazan Al-Quran Peringkat Kebangsaan dilangsungkan. b. Jika mendapat johan atau pernah mengambil bahagian pada tahap yang lebih tinggi, tidak dibenarkan mengambil bahagian di tahun-tahun akan datang pada tahap yang sama. c. Sekiranya tidak mendapat johan, maka peserta dibenarkan mengambil bahagian di tahap yang sama setakat tiga kali sahaja atau pada peringkat yang lebih tinggi. 4.10.2. Tahap Kedua (1 hingga 20 Juzu') a. Berumur tidak kurang dari 7 tahun dan tidak melebihi 25 tahun pada Majlis Hafazan Al-Quran Peringkat Kebangsaan dilangsungkan. b. Belum pernah mengambil bahagian dalam Tahap Ketiga pada tahun-tahun sebelumnya. d. Peserta tahap ini hanya dibenarkan mengambil bahagian sebanyak 3 kali sahaja (berturut-turut atau berselang) sama ada johan atau tidak, tetapi dibenarkan mengambil bahagian pada Tahap Ketiga.
4.10.3. Tahap Ketiga (1 hingga 30 juzu' dan Tafsir) a. Berumur tidak kurang dari 7 tahun dan tidak melebihi 25 tahun pada Majlis Hafazan Al-Quran Peringkat Kebangsaan dilangsungkan. b. Setiap peserta dalam Tahap Ketiga hanya dibenarkan menyertai Majlis Hafazan Al-Quran Peringkat negeri sebanyak tiga (3) kali sahaja dan tidak dibenarkan mengambil bahagian di Tahap Pertama dan Kedua. c. Peserta yang telah menjadi johan Tahap Ketiga tidak dibenarkan menyandang Johan melebihi 2 kali. 5. Borang permohonan adalah secara atas talian di 7. TARIKH PERMOHONAN PADA 21 DISEMBER 2023. 8. TARIKH TUTUP PERMOHONAN PADA 8 JANUARI 2024. Sekian, terima kasih. BAHAGIAN DAKWAH JABATAN HAL EHWAL AGAMA TERENGGANU PUSAT PENTADBIRAN ISLAM NEGERI KOMPLEKS SERI IMAN, JALAN SULTAN MOHAMAD 20676 KUALA TERENGGANU TEL: 09-6252525 pautan: